**ELŐTERJESZTÉS**

**Körmend Város Önkormányzata Képviselő-testülete 2022. október 11-i ülésére**

**Tárgy:** temetők üzemeltetésére kiírt pályázati eljárás során érkezett pályázatok elbírálása

Tisztelt Képviselő-testület!

A Képviselő-testület pályázatot írt ki a köztemetők üzemeltetésére. A pályázati felhívást és annak részeként a szerződéstervezetet a Testület elé tártuk.

A pályázati felhívásra 2 pályázat érkezett:

* A Kovatsik és Társai temetkezési Bt. (Körmend, Dienes Lajos u. 11.)
* és a Sárközi Temetkezési Bt. (vasvár, Áchim András u. 17.) adta be pályázatát.

Mind a két pályázat érvényes, a pályázók csatolták pályázatukhoz az alábbi iratokat:

* A pályázati határidő lejártát megelőző 60 napnál nem régebbi cégkivonat egyszerű másolata.
* A pályázatot kézjegyével ellátó, cégjegyzésre jogosult személy aláírási címpéldányának egyszerű másolata.
* A NAV által kiállított, a pályázati határidő lejártát megelőző 60 napnál nem régebbi igazolás arról, hogy a pályázónak nincs egy évnél régebben lejárt adó-vám és tb. tartozása, vagy azok megfizetésére haladékot kapott.  Amennyiben a pályázó szerepel a NAV köztartozásmentes adatbázisában, akkor az erről szóló igazolás másolata.
* A pályázónak továbbá nyilatkoznia kell arról, hogy a köztemetők fenntartásába hány személyt kíván bevonni, és nyilatkoznia kell arról, hogy e személyek foglalkoztatása megfelel a hatályos jogszabályokban előírt követelményeknek.  A Pályázónak minimum egy fő temetkezési szolgáltató képzettséggel és legalább 5 éves gyakorlattal rendelkező szakembert be kell vonnia a feladat ellátásába, e személy végzettségét és gyakorlati tapasztalatait önéletrajzzal és a végzettségről szóló okirattal kell igazolnia a pályázónak.
* A Pályázónak a feladat ellátásához az alábbi tárgyi eszközökkel kell rendelkeznie, melyeket bemutatni és igazolnia kell pályázatában. A bemutatás a tárgyi eszközök leírásával, az igazolás a tárgyi eszközökről készült fényképeknek a pályázati anyaghoz való csatolásával történik.

A vállalási árra tett megajánlások:

* A Kovatsik és Társai temetkezési Bt. (Körmend, Dienes Lajos u. 11.): nettó 4.500 e Ft + ÁFA/év
* Sárközi Temetkezési Bt. (vasvár, Áchim András u. 17.): nettó 4.800 e Ft + ÁFA/ év.

Az ajánlatokat csatoljuk az előterjesztéshez. Az ajánlatban a legjobb ajánlattevő bizonyos pontokat érintően szerződéstervezet módosítást javasol (pl. vihar által okozott károkért nem vállal felelősséget, elszáradt, 8-10 méteres fák kivágását nem vállalja, az új temetőrészen még ki nem parcellázott területek nyírását nem vállalja.) Ezt elfogadhatónak tartjuk, mert jogos jelzések, s valóban nagy költséget igénylő tételekről van szó.

Kérem a Testületet, hogy döntsön a pályázatról.

**HATÁROZATI JAVASLAT**

1. Körmend Város Önkormányzata Képviselő-testülete a körmendi köztemetők üzemeltetésére kiírt pályázati eljárás során beérkezett pályázatokat érvényesnek nyilvánítja.
2. Körmend Város Önkormányzata Képviselő-testülete a pályázati eljárás során legjobb ajánlattevőnek a Kovatsik és Társai temetkezési Bt-t (Körmend, Dienes Lajos u. 11.) nevezi meg, elfogadva annak a vállalási árra tett nettó 4.500 e Ft + ÁFA/év összegű ajánlatát.
3. A Képviselő-testület felhatalmazza a Polgármestert a kegyeleti közszolgáltatási szerződés megkötésére.

Körmend, 2022. 10. 04.

**Bebes István**

**polgármester**